Nordjyllands Politi søger oplysninger om et våben, der i går blev stjålet fra et hus i Aalborg.

Fem våben blev i går stjålet fra en villa i Aalborg. Det drejer sig om to revolvere, tre pistoler og en del ammunition. Våbnene forsvandt fra et hus på Hobrovej nr. 110 mellem klokken 10.30 og 11.55 i går formiddag. Samtidig er der også forsvundet en grå sportstaske af mærket Fozza. Nordjyllands Politi håber, at nogle forbipasserende har set noget ved villaen, der ligger oppe ad en skrænt næsten ude ved Mariendals Mølle. Oplysninger gives til Nordjyllands Politi på telefon 1-1-4.